Spēlmaņu nakts 2003/2004

Ikgadēja Latvijas profesionālās teātra mākslas sasniegumu apbalvošanas ceremonija Spēlmaņu nakts 2003/2004 notiek  Dailes teātrī. Apbalvošanai tiek nominēti iestudējumi un mākslinieki 16 nominācijās, tiek piešķirta balva par mūža ieguldījumu un žūrijas specbalva.

Spēlmaņu nakts svinīgās ceremonijas veidotāji - režisors Valdis Liepiņš, scenārija autors - Jānis Siliņš, ceremonijas vadīji - Juris Kalniņš, Juris Bartkevičs, Ģirts Jakovļevs.

Turpinot iepriekšējā gadā aizsākto tradīciju, arī 2004. gadā nedēļu pirms Spēlmaņu nakts apbalvošanas ceremonijas tiek izrādītas visas nominētās izrādes. Šajā gadā Latvijas Teātra darbinieku savienība sadarbībā ar Latvijas Jaunā teātra institūtu uz Latvijas labāko izrāžu dekādi aicina arī ārzemju viesus – teātra kritiķus, festivālu direktorus un producentus no Lietuvas, Igaunijas, Polijas, Čehijas, Slovākijas, Ungārijas, Serbijas, Francijas, Zviedrijas, Vācijas un Lielbritānijas.

Spēlmaņu nakts dekāde norisinās Rīgā divās daļās: 11.-14. novembrī nominācijas "Labākā izrāde bērniem" pretendenti un 19.-22. novembrī izrādes, kas nominētas kategorijās "Labākā dramatiskā teātra izrāde" un "Labākais latviešu dramaturģijas iestudējums". 23. novembrī notiek Latvijas teātra aktualitātēm veltīta konference ar ārzemju teātru kritiķu piedalīšanos.

Žūrija 

 Silvija Radzobe (priekšēdētāja)
 Mārīte Balode
 Maija Svarinska
 Guna Zeltiņa
 Ieva Zole

Eksperti – Undīne Adamaite, Ingrīda Burāne, Valda Čakare, Ingrīda Vilkārse.

Nominācijas

Labākā dramatiskā teātra izrāde 
 "Kam no Vilka kundzes bail?" (Latvijas Nacionālais teātris, režisors Regnārs Vaivars) 
 "Jūlijas jaunkundze", (Jaunais Rīgas teātris, režisore Māra Ķimele)
 "Garā dzīve" (Jaunais Rīgas teātris, režisors Alvis Hermanis)
 "Dēmons" (Latvijas Nacionālā opera, režisors Andrejs Žagars)
 "Vācietis. Novembris. Klavierkoncerts" (Dailes teātris, režisors Mihails Gruzdovs)

Labākais latviešu literatūras iestudējums 
 Evitas Sniedzes "Kreisais pagrieziens" (Dailes teātris, režisors Oļģerts Kroders) 
 Rūdolfa Blaumaņa "Indrāni" (Dailes teātris, režisors Mihails Gruzdovs)
 Raiņa "Krauklītis" Valmieras drāmas teātris, režisore Māra Ķimele)

Labākā izrāde bērniem 
 "Aizej tur, nezin kur" (Daugavpils teātris, režisors Mihails Mamedovs) 
 "Cilvēks ar bērnišķīgu akcentu" (Rīgas Krievu Drāmas teātris, režisors Vladimirs Petrovs)
 "Ezītis miglā" (Latvijas Valsts Leļļu teātris, režisors Māris Koristins)
 "Spēlējam Īkstīti" (Daugavpils teātris, režisore Diāna Romanoviča)
 "Sasiesim astes!" (Latvijas Nacionālais teātris, režisors Valdis Lūriņš)

Labākais režisors 
 Alvis Hermanis un Jaunais Rīgas teātris – "Tālāk" un "Garā dzīve" (Jaunais Rīgas teātris) 
 Gaļina Poliščuka – "Romeo un Džuljeta.Mīts" (Liepājas teātris)
 Oļģerts Kroders – "Kreisais pagrieziens" (Dailes teātris) un "Tie paši oši" (Valmieras drāmas teātris)
 Māra Ķimele – "Krauklītis" (Valmieras drāmas teātris) un "Jūlijas jaunkundze" (Jaunais Rīgas teātris)
 Mihails Gruzdovs – "Indrāni" (Dailes teātris)

Labākā aktrise 
 Rēzija Kalniņa – Ieva iestudējumā "Indrāni" (Dailes teātris) 
 Vera Hramņikova – Vasa iestudējumā "Visas manas cerības" (Daugavpils teātris)
 Dace Eversa – Elīda iestudējumā "Jūras meita" (Valmieras drāmas teātris)
 Dace Bonāte – Marta iestudējumā "Kam no Vilka kundzes bail?" (Latvijas Nacionālais teātris)
 Sonora Vaice – Tamāra operā "Dēmons" (Latvijas Nacionālā opera)

Labākais aktieris 
 Ivars Puga – Georgs iestudējumā "Kam no Vilka kundzes bail?" (Latvijas Nacionālais teātris) 
 Kaspars Znotiņš – loma iestudējumā "Garā dzīve" (Jaunais Rīgas teātris)
 Alvis Hermanis – Žans iestudējumā "Jūlijas jaunkundze" (Jaunais Rīgas teātris)
 Juris Žagars – Klaudijs iestudējumā "Hamlets" (Dailes teātris)
 Pēteris Liepiņš – Indrānu tēvs iestudējumā "Indrāni" (Dailes teātris)

Labākā aktrise otrā plāna lomā 
 Agnese Zeltiņa – Kristīne iestudējumā "Jūlijas jaunkundze" (Jaunais Rīgas teātris) 
 Elita Kļaviņa – Elita iestudējumā "Tālāk" – (Jaunais Rīgas teātris )
 Maija Doveika – Pollija iestudējumā "Trīsgrašu opera" (United Intimacy un Latvijas Nacionālais teātris)
 Inese Ramute – Elza iestudējumā "Tie paši oši" un Atslēdzniece iestudējumā "Krauklītis" (Valmieras drāmas teātris)
 Žanna Lubgāne – Ludmila iestudējumā "Visas manas cerības" (Daugavpils teātris)

Labākais aktieris otrā plāna lomā 
 Artūrs Skrastiņš – Artūrs iestudējumā "Kreisais pagrieziens" (Dailes teātris) 
 Agris Māsēns – Imants iestudējumā "Tie paši oši" (Valmieras drāmas teātris )
 Uldis Anže – Niks iestudējumā "Kam no Vilka kundzes bail?" (Latvijas Nacionālais teātris)
 Tālivaldis Lasmanis – Svešzemnieks iestudējumā "Krauklītis" (Valmieras drāmas teātris)
 Nikolajs Korobovs – Medvedenko iestudējumā "Kaija" (Rīgas Krievu Drāmas teātris)

Labākais jaunais skatuves mākslinieks 
 Intars Rešetins – Elvis iestudējumā "Kreisais pagrieziens" (Dailes teātris) 
 Elīna Vāne – Gaļina iestudējumā "Pīļu medības", Bolete iestudējumā "Jūras meita" un Atslēdzniece iestudējumā "Krauklītis" (Valmieras drāmas teātris)
 Arturs Krūzkops – Romeo iestudējumā "Romeo un Džuljeta. Mīts" (Liepājas teātris)
 Andris Gross – Dima iestudējumā "Pīļu medības" un  Berija iestudējumā "Krauklītis" (Valmieras drāmas teātris)
 Jana Sekste – Maša iestudējumā "Kaija" (Rīgas Krievu Drāmas teātris)
 Lauris Dzelzītis – Noliņš iestudējumā "Indrāni" (Dailes teātris)

Spilgtākā debija teātrī 
 Inga Misāne – Džuljeta iestudējumā "Romeo un Džuljeta.Mīts" (Liepājas teātris) 
 Andris Bulis – Merkucio iestudējumā "Romeo un Džuljeta.Mīts" (Liepājas teātris)
 Ineta Auzāne – kostīmi iestudējumam "Smaragda pilsētas burvis" (Daugavpils teātris)

Labākais scenogrāfs 
 Mārtiņš Vilkārsis – "Krauklītis" (Valmieras drāmas teātris); "Romeo un Džuljeta.Mīts" (Liepājas teātris); "Mīlestība kā diagnoze" (Rīgas Krievu Drāmas teātris) 
 Andris Freibergs – "Jūlijas jaunkundze" (Jaunais Rīgas teātris); "Vācietis. Novembris. Klavierkoncerts" un "Hamlets", (Dailes teātris)
 Ieva Kauliņa – "Dēmons" (Latvijas Nacionālā opera)
 Monika Pormale – "Tālāk" un "Garā dzīve" (Jaunais Rīgas teātris)
 Gints Gabrāns – "Petras fon Kantas rūgtās asaras" (Dailes teātris)

Labākais kostīmu mākslinieks 
 Ilze Vītoliņa – "Petras fon Kantas rūgtās asaras" (Dailes teātris) 
 Andris Freibergs – "Jūlijas jaunkundze" (Jaunais Rīgas teātris)
 Fagiļja Seļskaja – "Cilvēks ar bērnišķīgu akcentu" (Rīgas Krievu Drāmas teātris)
 Zigrīda Atāle – "Neglītais pīlēns" (Liepājas teātris )

Labākais gaismas un skaņu režisors 
 Anrijs Krenbergs un Normunds Kļaviņš – "Romeo un Džuljeta.Mīts" (Liepājas teātris) 
 Mārtiņš Feldmanis – "Romeo un Džuljeta.Mīts" (Liepājas teātris)
 Kevins vin Džons – "Dēmons" (Latvijas Nacionālā opera)

Labākais kustību režisors 
 Alberts Kivlenieks –  "Sasiesim astes!" (Latvijas Nacionālais teātris) 
 Elita Bukovska –  "Dēmons" (Latvijas Nacionālā opera)
 Anta Priedīte – "Jūlijas jaunkundze" (Jaunais Rīgas teātris)
 Aleksandra Tihomirova – "Zaļais putniņš" (Dailes teātris)

Labākais mūzikas autors dramatiskajā teātrī 
 Arturs Maskats –  "Vācietis. Novembris. Klavierkoncerts" un "Tango" (Dailes teātris) 
 Armands Strazds – "Tālāk" (Jaunais Rīgas teātris)
 Ungars Savickis – "Ezītis miglā" (Latvijas Valsts Leļļu teātris)

Labākais aktierdarbs radioteātrī 
 Marija Daņiļuka – Katja iestudējumā "Telefona romāns"
 Juris Gornavs – Gudrais dārznieks iestudējumā "Eh!"
 Mārcis Maņjakovs – Džo Ferone iestudējumā "Augšup pa lejupejošām kāpnēm" un NĒ iestudējumā "Eh! "

Žūrijas speciālbalva 
 jaunajai dramaturģei Evitai Sniedzei

Mūža ieguldījums
 teātra zinātniecei Lilijai Dzenei

2004. gads Latvijā
2004